امریکا کې د یادونې ورځ نمانځلې کیږي
امریکایان میمورئیل ډی هر کال د مۍ د میاشت د اخري گل په ورځ نمانځي. په دغه ورځ عامه رخصتي وي او خلک په عامه توگه پارکونو او د سیل نورو ځایونو ته ځي او په پکنکونه کوي او په غوښې ورتوي
د هیواد په جنگونو کې قرباني ورکونکو پوځیانو ته پیرزونې او احترام وړاندې کولو د پاره امریکایان نن د گل په ورځ میمورئیل ډی یا د یادونې ورځ نمانځي. د میمورئیل ډی د دستورو په مناسبت صدر براک اوباما به د سرښار واشنگټن سره نزدې د ارلنگټن په قامي هادیره کې د نامعلومه عسکر په قبر گلونه ایږدي. د ارلنگټن په هادیره کې د ٢٦٠٠٠٠ عسکرو په قبرونو د امریکې بیرغونه لگول شوي دي. د ارلنگټن د قبرستان ددستورې ترڅنگ صدر براک اوباما او د هغه میرمن میشیل اوبامه به د وژل شوؤ عسکرو کورنیو سره سپینه ماڼۍ کې د سحر چائې هم څښکې. د خالي په ورځ په ریډیو خپله هفته واره وینا کې صدر براک اوباما امریکائي عسکرو ته پیرزونې وړاندې کړې. هغه وویل امریکائي عسکرو ددې د پاره قربانۍ ورکړې دی چې نور هیواد وال يي د امن او د ازادۍ په قدر پوه شي. امریکایان میمورئیل ډی هر کال د مۍ د میاشت د اخري گل په ورځ نمانځي. په دغه ورځ عامه رخصتي وي او خلک په عامه توگه پارکونو او د سیل نورو ځایونو ته ځي او په پکنکونه کوي او په غوښې ورتوي. د میمورئیل ډی رسومات په وړمبي ځل کال ١٨٦٨ کې ونمانځل. ددې نه درې کاله وړاندې د امریکې خانه جنگي یا سول وار ختم شوی وو چې پکې ٦٠٠٠٠٠ خلک وژل شوي وو.